Bermuda

**Bermuda** is en vun de Brittschen Överseekuntreien un höört dor to dat Vereenigte Königriek vun Grootbritannien un Noordirland mit to. De Inselgrupp liggt in den Atlantik vör de Küst vun Noordamerika. Sunnerlich bekannt is se vunwegen den Mythos um dat Bermudadreeeck. 

## Eilannen
Bermuda besteiht ut en Reeg vun Eilannen. De gröttsten dormank sünd:

* Bermuda oder Main Island
* Saint George
* Saint David
* Somerset

## Geschichte

Bermuda is toeerst vun de Spaniers funnen wurrn, man de sünd nich an Land gahn vunwegen de gefährlichen Korallenriffen rund um dat Eiland to. De eersten Siedlers sünd Kolonisten ut England ween, de 1609 up dat Eiland strannt sünd. Se weern unnerwegens na Virginia un mössen tein Maande dor blieven, vunwegen datt ehr Schipp in Dutt gahn weer. Ehr Baas in düsse Tied is George Somers ween. As se later över dat Eiland vertellt hefft, hefft se in England grote Ohren kregen un 1615 hett König Jakob I. de Inseln an de *Somers Isles Company* övergeven. De Oort Saint George’s is 1612 vun um un bi 60 brittsche Siedlers grünnt wurrn. 1620 is en stellvertredend Regeerung insett wurrn un so is Bermuda en sülvstännige Kolonie wurrn. 

Vunwegen, datt de Inseln wiet af legen hefft, hett sik de Weertschop dor dreiht um Hannel mit Solt un mit dat Holt vun Zedernböme, wat sunnerlich in den Schippbo goot to bruken weer. De Stadt Hamilton mit ehren zentralen Haben is 1790 grünnt wurrn un 1815 Hööftstadt wurrn.

Nach der Unabhängigkeit der brittsche Kontinentalkolonien im Jahr 1783, aus denen die Vereinigten Staaten von Amerika wurden, war Bermuda (Teil von Britisch-Nordamerika) das einzige verbleibende britische Territorium zwischen Nova Scotia und den britischen Westindischen Inseln und wurde bis zum Kalten Krieg zu einer *"Imperial fortress"* (imperialen Festung) und zum wichtigsten britischen Marine- und Militärstützpunkt in der westlichen Hemisphäre. Die Royal Naval Dockyard, Bermuda, war die Heimatbasis der *"North America Station"* (später *"North America and West Indies Station"* und schließlich *"America and West Indies Station"*) der Royal Navy.

In den Tweeten Weltkrieg is Bermuda en wichtige Basis ween för de US-amerikaanschen Truppen. 1941 hett de US-Armee dor twee faste Butenstäen för ehre Truppen inricht. In'n Tuusch dorför hefft de brittschen Strietkräfte denn vun de US-Marine de Zerstörers kregen, de dor överher ween sünd. 1943 is up Bermuda de Bermuda-Konferenz dörföhrt wurrn. 1995 sünd de Militär-Butenstäen vun de USA, kanada un Grootbritannien dichtmaakt wurrn. De bruuk numms mehr. 

1968 hett Bermuda en Verfaten kregen, un vun dor af an hefft Lüde ok mehr na Unafhängigkeit fraagt, man 1995 is dor över afstimmt wurrn un de Inwahners wollen doch bi Grootbritannien blieven.

## Updelen för de Verwaltung
Bermuda is unnerdeelt  in negen parishes un twee Gemeenden:

***Parishes:***
* Devonshire
* Hamilton
* Paget
* Pembroke
* Saint George
* Sandys
* Smith
* Southampton
* Warwick

***Gemeenden:***
* Hamilton (ok Hööftstadt van Bermuda)
* Saint George

## Transport
De Flegerhaben vun Bermuda heet **Bermuda International Airport** un liggt up Saint Georges Island.
Dat gifft keen Iesenbahn oder Autobahn up Bermuda. Dat gifft man een echte Hööftstraat  un de löppt över de ganze Insel hen. Up de annern Inseln kann een mit'n Schipp kamen. Een Brugg gifft dat twuschen de Eilannen: *"The Causeway"*. De steiht twuschen Bermuda un Saint Georges Eiland. Dat is sunnerlich passlich för den Tourismus, denn vundeswegen bruukt een nich´mit'n Schipp na de Hööftinsel, wenn een mit'n Fleger ankamen is. 

## Weertschop
Bermuda hett een vun de hööchsten Inkamen pro Person up de ganze Welt. In dat Johr 2004 hett dat bi $69.900 legen. Bloß man 20% vun dat Land könnt för de Bueree bruukt weern. Na denn Tweeten Weltkrieg is Bermuda to en Stüeroase wurrn. Up de Inseln sünd vundeswegen allerhand Finanz-Bedrieven unnerbröcht.  

## Natur
Up Bermuda gifft dat bannig veel Strand un rund um de Insel to sünd veel Korallen to finnen. Vunwegen, datt düsse Riffe tämlich undeep liggt, kann een hier goot dükern. Dat gifft ok Grotten un verscheden Parks un Naturresevaten up de Inseln. Bovenhen is Bermuda bekannt wurrn dör den Bermudastormvagel, den dat man bloß up Bermuda gifft. Dat harr eerst so utsehn, as wenn düsse Vagel al 1620 utstorven weer, man 1951 is he wedder updeckt wurrn. 

## Kricket
Up Bermuda sünd twee Kricket-Cluba tohuse. Dat sünd de Somerset Cricket Club up Bermuda un de St. George's Cricket Club up Saint George. Düsse Clubs speelt jedet Johr dat Cup Match ut. Dat is en Wettstriet, de twee Dage lang duert. 

## Anners wat
Na dat Eiland vun Bermuda hefft de Bermuda-Badeboxen ehrn Naam kregen. 

## Belegen